Mementos da Cólquide: Sobre un tal “Suares”...\nHoxe morreu un señor de nome Suárez. Adolfo Suárez. Novo non era. Non sei se poñerán coche para ir ao enterro pero o que si sei é que, unha vez máis, a nosa cultura da “morte-espectáculo” produciu un novo esperpento digno da nosa morbosa adicción á comunicación inmediata, o vituperio gratuíto e o panexírico desmedido. Que pasa co devandito finado para que o seu pasamento provoque unha marea de reaccións e alusións tan extremas e tan encontradas? Pois que tivo a sorte ou a desgraza de ser o primeiro presidente do goberno da democracia española ou o primeiro gran paladín dunha monarquía herdeira dun réxime totalitario e represivo que mudou de fachada inaugurando o réxime do 78. Vendo o fondo antagonismo que se dá entre as distintas fontes a consultar para a creación destas dúas descricións tipo twitter xa non debería resultar difícil dar coa resposta á pregunta que formulaba con anterioridade...\nNon podo ser allea á política española e o meu DNI encárgase de recordarmo simbolicamente día tras día. No meu mundo utópico e ideal (unicornios incluídos) son quen de facer realidade as miñas anárquicas aspiracións que ilustran gran parte dos meus mellores soños húmidos. Pero ao espertar descubro que aínda sigo aquí, que vivo todo isto e que, polo tanto, sempre hai algo que dicir ao respecto. A morte deste tal Suárez non é menos. Gran político e reformista cuxo falecemento hai que lamentar ou morte desexada dun xerontócrata desfasado, de pasado escuro e icona desa “modélica transición” máis falsa que as pesetas? Esa é a disxuntiva á que as dúas Españas da era das redes sociais me obrigan a enfrontarme cando trato de formular unha opinión e un parecer que concorden cos meus principios ideolóxicos e humanos para falar do señor Suárez no día dos seus óbitos.\nEn realidade, a historia deste home dá para unha magnífica obra tráxica sobre a soidade do poder. Rexeitado por todos, contrarios e propios, case semella que a doenza senil do esquecemento foi para el un bálsamo no canto dun castigo. Hoxe moitos choran e compoñen epitafios na súa honra, de novo, basta con morrer para ser bo. E outros bailan sobre a súa tumba e asestan a derradeira puñalada verbal a quen xa non se pode defender. A súa agonía e final embarque na balsa de Caronte retransmitidos en rigoroso directo polos principais medios de (des)información do estado tampouco foron de moita axuda, francamente. Pode que mañá os libros de historia saiban como titular os epígrafes que se refiran a el e que relevancia darlle dentro dos mesmos pero hoxe non sabemos como proceder. Non nos gusta moito iso da memoria e moito menos a histórica e seguimos tendendo e cedendo á bipolarización do pensamento. Moitos esquecen hoxe que o máis probable é que Suárez fose un home gris, e non o digo porque fose policía no franquismo ou porque fose un ser taciturno e tristeiro, senón porque tiña pinta de ser coma todos nós: un ser humano. Polo tanto, capaz do peor e do mellor, cheo de contradicións e loitas internas, con acertos e equívocos, con dúbidas e inseguridades, con medos e debilidades. Eu case aseguraría que foi o dirixente máis humano que se tivo na nosa historia recente, pois firmou cunha inusitada dignidade a primeira e última capitulación oficial que se viu nestes lares. Alguén imaxina a Rajoy dimitindo coa que está caendo? Se o fixera sería a través de plasma...\nNon serei eu a que defenda ata as armas a figura de Adolfo Suárez, pois non comparto gran parte do seu ideario. Estaba nas miñas antípodas ideolóxicas. E estou no meu dereito, oian, se queren grandes himnos á súa obra poñan a tele que seguro que se ven desbordados pola oferta. Mais, se hai algo que si cómpre recoñecer e eu recoñecerei sempre nel é o seu valor e a enteireza coa que enfrontou un período complicado e gravemente difícil. Puido facelo mellor ou peor, hoxe non me apetece entrar nesas lameiras, pero fíxoo e cunha inesperada honestidade que xa a quixeran moitos hoxe. Non me gusta nada empregar esa manida metáfora das gónadas masculinas para referirme á determinación deste señor no seu tempo pero, se fose necesario falar mal e pronto, pode que esa fora a expresión máis axeitada. Polo tanto, o meu respecto é total.\nAta que, por fin, revisemos a nosa historia (toda!) e sexamos quen de poñer a todo o mundo no seu sitio, coas súas luces e as súas sombras, seguirei reflexionando sobre outros brancos e negros que me irritan profundamente. Porque isto non fixo máis que empezar. As próximas xornadas de loito oficial e mediático prometen ser epicamente estomagantes.\nMentres tanto, descanse...\nPublicado por MedeaNaEira ás 20:47


Fábrica e proveedores de pezas de fresado de aceiro carbono personalizadas baratas para procesamento de máquinas Ouzhan\nO aceiro carbono é unha aliaxe ferro-carbono cun contido en carbono do 0,0218% ao 2,11%. Tamén se di aceiro carbono. Xeralmente, tamén contén unha pequena cantidade de silicio, manganeso, xofre e fósforo. Xeralmente, canto maior sexa o contido de carbono do aceiro carbono, maior será a dureza e maior será a resistencia, pero menor será a plasticidade. O fresado CNC de aceiro carbono ten unha ampla gama de aplicacións e é adecuado para a maioría das pezas mecánicas.\nOs tornos CNC poden procesar complexas formas xiratorias do corpo. Para as pezas de fresado de aceiro carbono, a branca está fixa e utilízase unha fresadora rotativa de alta velocidade para mover a branca sobre a branca para cortar as formas e características requiridas. O centro de mecanizado de pezas de fresado é moi adecuado para procesar tipos de pezas como pezas curvas e ferramentas de ferramentas curvas. As pezas curvas son amplamente utilizadas no campo industrial, como palas de turbinas, hélices para buques, produtos industriais con superficies cónicas cilíndricas, etc. Ouzhan ofrece servizos de mecanizado de pezas de fresado de aceiro carbono personalizado para clientes valiosos.\nVantaxes das pezas fresadas de aceiro carbono Shanghai Ouzhan\nAccesorios de procesamento de pezas de fresado mecánico de aceiro carbono personalizado\nMaterial Aceiro baixo contido de carbono, aceiro medio carbono, aceiro alto carbono, aceiro de corte libre revulcanizado, aceiro de corte libre revulcanizado e re-fósforo e aceiro de alto manganeso sen sulfuro (contido de manganeso superior ao 1%)\nTratamento da superficie O tratamento superficial do aceiro carbono pódese personalizar segundo as súas necesidades, como granallado, chorro de area, auga de alta presión, decapado, etc.\nControl de calidade Desde o material ata o envasado, todo o proceso da máquina de medición de coordenadas está estritamente controlado.\nAnterior: Pezas fresadas de aceiro carbono fabricante CNC fabricante chinés\nSeguinte: Fresado de aceiro carbono OEM pezas de mecanizado industrial\nOEM pezas de Usinagem CNC de aceiro inoxidable para sta ...


COORDINA BLANCA-ANA ROIG RECHOU | 10.03.2020\n'Quokka Moka': valiosa ferramenta para educar con respecto e igualdade\nNas xanelas das librarías xa se pode ver a nova achega á Literatura Infantil e Xuvenil galega da escritora e xornalista María Solar (Santiago de Compostela, 1970), unha autora ben coñecida que comezou a súa andaina literaria no ano 2008 co laureado libro Boa sorte.\nDesta vez, presenta a súa última obra Quokka Moka (Xerais, 2019), que gozou dunha gran acollida entre o público de todas as idades. Este éxito estendeuse ao eido editorial coa saída do prelo de versións traducidas ao castelán, a cargo da editorial Anaya, e ao catalán, baixo o selo de Animallibres.\nO relato, organizado en catorce breves capítulos, recolle as vivencias de Quokka Moka, un pequeno marsupial egoísta e insoportable que está en perigo de extinción. Entre as moitas falcatruadas que no día a día a pequena Quokka leva a cabo sobresae unha que, sen dúbida, vai marcar un antes e un despois na historia e na vida da especie deste tipo de canguros: o derrubamento involuntario do pequeno tobo no que vivía a súa grande familia.\nEsta trasnada da pequena Quokka provoca a desaparición de case toda a súa especie, tal como llo explica a avoa á pequena. As únicas que conseguen sobrevivir a esta catástrofe son a avoa, o espírito do sapo Roco e a protagonista.\nEstes tres personaxes deberán viaxar ata o Antiuniverso onde habitan os equivalentes á especie das quokkas: os quokkos. A pequena Quokka Moka vese na obriga de casar cun deles para asegurar así a continuidade da súa especie e evitar a súa futura desaparición do planeta.\nO percorrido que os personaxes fan ata chegar ao Antiuniverso está marcado pola ollada inxenua da protagonista infantil que por primeira vez comeza a ver un universo diametralmente oposto ao seu, onde as cousas saen do "común" e funciona ao "revés".\nValores básicos como a amizade, o amor, a igualdade, a importancia de respectar aos demais, a empatía e a tolerancia van ser fundamentais no desenvolvemento da trama argumental. Quokka Moka vén a constatar a importancia da LIX como unha ferramenta educativa básica no ensino de valores nos máis novos.\nMaría Solar, a autora, recorre á imaxinación e á fantasía para tratar con tenrura e humor a relevancia de educar na igualdade xa desde idades temperás. Tamén hai que salientar o magnífico labor do ilustrador pontevedrés Víctor Rivas, pois os seus enxeñosos e coloridos debuxos enriquecen e complementan de maneira extraordinaria o texto, mergullando aos máis pequenos no pracenteiro mundo da lectura.\nTEXTO LAURA CAAMAÑO CRPIH\nPara saber máis: ao redor do libro e da lectura\nPoucas son as monografías indiviuais e colectivas que en Galicia achegan estudos sobre o libro e a lectura coa Literatura Infantil e Xuvenil no fondo; por iso é moi benvida Habitando historias. 10 experiencias arredor do libro e da lectura (Galaxia, 2020), coordinada por Montse Muriano. Acolle dez experiencias da man de Ángeles Abelleira, Patricia Carballal, Paula Carballeira, Fina Casalderrey, Francisco Castro, Mercedes Cerdeiras, Érica Esmorís, Andrea Maceiras, Eva Mejuto e Montse Pena que responden con comentarios e críticas ao que afirma a coordinadora no traballo introdutorio en relación a seducir coa lectura a partir de textos, álbums, booktubers e o mundo transmedia "facendo uso da nosa voz e das nosas devanceiras".\nUnha boa docencia non é posible sen a lectura; por iso é esta unha monografía que convén ler de vagar, os seus comentarios acaídos e sempre precisos axudan a avanzar no fomento da lectura.\nTEXTO CARMEN FERREIRA UDC/ELOS\nO valor dos premios: Compostela un espazo de ficción\nComezamos o ano con novidades que proveñen de obras premiadas ou finalistas de premios convocados no pasado ano 2019 que agora podemos mercar ou ler nas bibliotecas e que, de seguro, serán do gusto dos máis novos e mediadores.\nHoxe referímonos a Tres catorce dezaseis, de Rocío Leira, obra finalista do xa prestixioso Premio Jules Verne de Literatura Xuvenil, co que Edicións Xerais de Galicia, na súa colección Fóra de xogo, nos invita á lectura de obras ben construídas.\nNesta ocasión Rocío Leira (A Pereiriña, Cee, 1979), en vinte e oito capítulos moi breves, ofrece unha proposta narrativa moi atractiva, situada en espazos da Universidade compostelá, e na que xoga con correos electrónicos, enigmas, pistas, códigos... que terán que descifrar, nun xogo matemático, discentes e docentes.\nUnha obra de misterio e intriga que, de seguro, prende no lector activo que terá que axudar a resolver as propostas deste duelo intelectual.\nTEXTO BLANCA-ANA ROIG USC/LIJMI/ELOS\nÁlbum: Non as guerras nin ao abuso de poder!\nA editorial Kalandraka acaba de publicar na colección MareMar o álbum Ninguén coma min [Autobiografía dun tirano], escrito por Ignacio Chao (Pontedeume, 1968) e magnificamente ilustrado por Eva Sánchez (Girona, 1986), que recibiu mención do xurado do XI Premio Compostela. Trátase dunha metáfora sobre o poder e a guerra que avoga polo paz e a non violencia, mediante a biografía dun porco que repasa a súa traxectoria vital como tirano e que amosa a diferenza como algo elitista, como se reflicte marabillosamente nas ilustracións figurativas.\nO protagonista, que é engreído, egocéntrico e petulante e que despreza a cultura, non amosa ningunha empatía polos seus súbditos que lle deben render pleitesía, condeando a quen se opoña aos seus desexos e ordes. Mais todos eses delirios de grandeza esvaecen cando se revela ao final a identidade do tirano. Un álbum necesario para concienciar sobre o abuso de poder.\nUn alegato contra a incomunicación infancia-adultez\nE, por certo, a última ilustración, que a mostra sumida nun feliz soño, carece de texto, como poñendo un selo de mudez sobre a superación das súas dificultades.\nTEXTO FRANCISCO JAVIER CABO USC


Os negocios de hostalaría da Mariña tratan de resistir como poden a un segundo confinamento cando apenas se tiñan comezado a recuperar do anterior. O turismo, un dos motores da comarca, vai salvando a situación á espera de coñecer se o confinamento se vai estender máis aló do presente mes.\nPersoas paseando xunto a praia de Rapadoira en Foz (Carlos Castro / Europa Press).\nPablo Barro 10:17 do 10 de xullo de 2020\nA Mariña sumaba até onte 165 casos activos de coronavirus, após confirmarse 21 novos positivos. Trátase do principal rebrote da Covid-19 rexistrado até o de agora na Galiza e un dos poucos que obrigou a decretar de novo restricións para a mobilidade das persoas dos territorios afectados.\nÁ marxe de leas políticas sobre o levantamento das mesmas para facilitar o voto nas eleccións deste domingo, a realidade é que o brote xa está a pasar factura a moitos negocios da zona, que agardan con preocupación a evolución dos contaxios e eventuais prórrogas das medidas de confinamento decretadas pola Xunta.\nComo sinala a Nós Diario o presidente da Asociación Provincial de Empresarios de Hostalaría e Turismo de Lugo, Cheché Real, "o dano xa está feito". Segundo relata, a alarma creada polo anuncio do brote provocou un "éxodo absoluto" na comarca que deixou "moi tocado" o sector hostaleiro e turístico da Mariña, e mesmo o do resto dos territorios orientais da Galiza, nos que tamén rexistraron cancelacións por mor do virus. "Non é un problema só da Mariña, senón de Lugo e de toda Galiza", apunta Real.\nO directivo tampouco cre que o maior problema para os negocios do sector sexa que non se poida atender nas barras e que os locais dispoñan só de 50% da súa capacidade. "O verdadeiro problema é que o medo fai que non haxa clientela e entendo que medo non debería haber, senón respecto", indica.\nHeroes que resisten\nPara o presidente dos hostaleiros lucenses o fechamento da comarca é "dunha gravidade enorme", xa que vén pouco despois dun período de tres meses sen case actividade após decretarse o estado de alarma.\nNeste senso, Cheché Real destaca o papel que están a xogar as empresarias e empresarios do sector. "Hai que ter unha caixa de resistencia moi boa para teimar dun negocio nesta situación. Os que seguen abertos teñen heroes detrás".\nRespecto do turismo, o anuncio do confinamento levou moitas persoas a marchar antes de tempo e a anular as reservas a aquelas que aínda non viaxaran. A ocupación está preto de 40%, pero as previsións non son malas de cara ás próximas semanas. Con todo, desde a asociación cren que o Goberno español debería prorrogar os Expedientes de Regulación Temporal de Emprego (ERTE), "mais os que había, non a nova modalidade que veñen de aprobar". Só deste modo se podería mitigar parte do dano infrinxido, di.\nJavier Rodríguez é xerente da promotora inmobiliaria Os Molineros. Parte do seu negocio está baseado nos alugueiros vacacionais. Como recoñece a este medio, en canto se anunciaron as medidas de confinamento "houbo xente que marchou porque tiñan medo a non poder volver ás súas casas", mais tamén houbo quen aproveitou para adiantar a entrada.\n"As reservas van por semanas e agora a clientela ten máis información que nos primeiros días", explica Rodríguez, quen apunta que o feito de que o brote estea concentrado no concello de Burela non impide que en Foz, onde posúen a maior parte dos seus apartamentos turísticos, sigan a ter demanda.\nA tempada comezou ben para eles. "Na primeira semana de xullo a cousa estaba baixa, pero levamos unha sorpresa despois, xa que as reservas lograron case o nivel do ano pasado".\nAs anulacións e cancelacións chegaron co confinamento, pero son optimistas de cara ás vindeiras semanas. "En agosto a xente vai vir igual, porque aquí atópanse seguras. Irán menos aos bares e restaurantes, pero valoran que as praias non estean tan masificadas como as doutras zonas", apunta o xerente dos Molineros. "Todo vai depender de moitos factores", engade. "Se non poden vir, ou se teñen que marchar, devolveráselles o diñeiro ou compensarémolos na reserva do ano que vén, porque eles non tiveron culpa ningunha".\nOutro dos sectores económicos do que vive a comarca é o mar. O patrón maior de Burela, Basilio Otero, asegura que o brote da Mariña "non está a ter incidencia na xente do mar", xa que o resto de mercados onde colocan o peixe seguen abertos.\nNo caso da pescada, rexistraron baixadas de prezo, mais eran xa anteriores ao brote pola abundancia das capturas. "Todo segue normal dentro desta normalidade", indica Otero.\nNa Mariña, as persoas empresarias confían en que o brote quede controlado canto antes. En caso contrario, as consecuencias económicas poderían ser dramáticas para toda a comarca.\nturismo A Mariña hostalaría COVID-19 alugueiros vacacionais


CURSO DE MONITOR DE TEMPO LIBRE DA OMIX | Concello de Cambados\nCURSO DE MONITOR DE TEMPO LIBRE DA OMIX\nEstá vostede aquí: Inicio / CURSO DE MONITOR DE TEMPO LIBRE DA OMIX\nA Oficina Municipal de Información Xuvenil informa do próximo comezo dun curso de monitor de tempo libre, que terá lugar do 19 de xullo ao 2 de setembro, de luns a venres en horario de mañá.\nPara todas as persoas interesadas neste curso, están dispoñibles as últimas prazas. O prezo da inscripción é de 190€ (175€ con carné xove).\nPara máis información e inscripcións, poden acudir á OMIX (centro sociocultural “A Merced”, 1ª planta (av. da Coruña s/n)) ou chamar aos teléfonos 986 54 26 63 / 673 53 33 31 de luns a venres entre as 10 e as 14 horas. Tamén no email omix@cambados.es\nTamén está dispoñible na OMIX de Cambados información sobre as seguintes actividades:\n-Galeuropa (prácticas formativas non remuneradas en países europeos, a través da asociación Erasmus Compostela)\n-Campamento urbano en Meis para mozos e mozas de 12 a 16 anos, con actividades de natureza e de cociña


Miranda participa na reunión preparatoria da segunda edición de ‘Bos Aires celebra Galicia’, e asina un convenio para asistencia sociosanitaria aos maiores galegos e galegas de Mar del Plata | GaliciaAberta - Secretaría Xeral da Emigración\nO secretario xeral da Emigración viaxa despois a Venezuela, para renovar acordos tamén en materia sociosanitaria e coñecer a actualidade do país da man das comunidades galegas.\nPor mor do convenio co Centro Galego de Mar del Plata, esta entidade comprométese a brindar asistencia social, alimenticia e sanitaria ás e aos maiores galegos dependentes, e residentes na zona.\nAs comunidades galegas na Arxentina, e a Xunta, proxectan como mellorar o éxito de participación acadado o ano pasado na gran celebración da Galeguidade na capital arxentina, que amosou a capacidade de unión das entidades galegas.\nNa imaxe: Avenida de Maio, desde a Praza homónima, cunha parte do público asistente á primeira edición\nSantiago de Compostela, 26 de marzo de 2015.\nO secretario xeral da Emigración, Antonio Rodríguez Miranda, asina co Centro Galego de Mar del Plata un convenio co obxecto de contribuír á atención das necesidades socio asistenciais básicas das cidadadás e os cidadáns galegos maiores, con problemas de dependencia, e residentes nesa cidade arxentina.\nPor mor do acordo, dotado con 25.000 euros, o Centro comprométese a brindar a este colectivo atención social individualizada, a través da figura dun traballador social, que exercerá as funcións de coordinador do servizo; atención alimenticia, axustándose ás necesidades dietéticas persoais, en coordinación co médico xeriatra e o nutricionista; atención á saúde, a través dun servizo médico situado nas instalacións do centro; e atención integral, que incluirá a rehabilitación e estimulación física, cognitiva e relacional, charlas e conferencias sobre a saúde no maior, servizo de dinámicas socioculturais, e xornadas médicas preventivas.\nSegundo establece o propio acordo, “os destinatarios destes programas serán as persoas maiores de orixe galega ou descendentes destes ata o segundo grao de consanguinidade, con nacionalidade española e residentes en Mar del Plata e municipalidades limítrofes, que pola súa idade estado físico e situación de carencia, teñan problemas de autonomía persoal”.\nMiranda preside ademais na capital arxentina a xuntanza preparatoria de ‘Bos Aires celebra Galicia’ na súa edición deste ano. Esta segunda edición ten lugar tras comprobaren as autoridades locais porteñas o importante éxito da primeira cita, con máis de mil persoas involucradas directamente na organización, e na contorna das e dos cen mil participantes malia o adverso das condicións climatolóxicas na xornada de 2014.\nDaquela, o vicepresidente da Xunta, Alfonso Rueda, así como o propio Miranda, o delegado da Xunta en Arxentina, Alejandro López Dobarro, e outras autoridades galegas e locais, participaron nunha iniciativa que situou Galicia e ao Camiño de Santiago nos epicentros da actividade social e cultural da capital arxentina.\nO programa xenérico ‘Bos Aires celebra’ é unha iniciativa da propia cidade para dar a coñecer aos seus veciños e veciñas o máis destacado das múltiplas comunidades que conforman o variado crisol de culturas que é a capital arxentina. As comunidades galegas en Bos Aires sumáronse axiña á idea e, da man da Xunta, proxectaron en 2014 unha celebración que puxese en valor a terra das súas orixes.\nE coa acción en Bos Aires, as comunidades galegas amosaron publicamente a inmensa gratitude do pobo galego cara esta cidade, por ser a sociedade receptora durante décadas de milleiros de paisanos e paisanas, ao tempo que exhibían a súa capacidade de acción cando as une un obxectivo común.\nOs actos tiveron lugar na Avenida de Maio, e rúas e prazas adxacentes, en pleno centro da capital arxentina, con diversas expresións artísticas e plásticas cas que as e os bonaerenses puideron acceder á imaxe real e actualizada dunha Galicia moderna e competitiva, á vez que afondaban no coñecemento da súa cultura tradicional, aspecto que neste 2015 se intenta intensificar.\nAs persoas asistentes tiveron oportunidade de participar en diversas actividades musicais, teatrais, e espectáculos de diversa índole, organizadas polas comunidades galegas naquel país, en diversos escenarios dispostos na zona reservada para o evento polas autoridades municipais. Trátase de accións que tiveron como denominador común a interactividade, pois a prioridade era fomentar a participación da xente que se achegase ou pasase polo lugar, como de feito se conseguiu.\nDiversos grupos musicais e teatrais, todos eles vinculados a centros da diáspora, ofreceron todo o día espectáculos de rúa, e tamén nos escenarios, para tódalas idades. Cómpre salientar que estas comunidades galegas procedían, ademais de Arxentina, de países da contorna: Chile e Uruguai. E, dentro da Arxentina, foi tamén variada a procedencia das comunidades que participaron no evento con achegas que o público puido coñecer e gozar; así, participaron entidades de Rosario, Santa Fe, Mar del Plata, e Patagonia.\nAsemade, para sumarse á gran celebración da Galeguidade na Arxentina, a Xunta levou a Bos Aires –dando así por vez primeira o salto alén o océano- a área expositiva ‘Galicia, Pórtico Universal’ , que neste ano 2015 repetirá visita. Trátase dun espazo “que pon en valor os tesouros culturais, turísticos, gastronómicos, e artesanais de Galicia, en definitiva a cultura e calidade galegas”, en palabras de Rodríguez Miranda.\n‘Galicia, Pórtico Universal’ naceu froito da colaboración da Consellería do Mar e do Medio Rural, Artesanía de Galicia, a Axencia de Turismo de Galicia, e a propia Emigración. Trátase dunha infraestrutura sinxela e versátil para a promoción exterior da Comunidade Autónoma, que inclúe unha exposición de artesanía galega, mostras de produtos alimentarios galegos non perecedoiros con denominación de orixe ou marca de calidade, demostracións en vivo de actividades artesás galegas, área de información de Turgalicia, e unha aula profesional de cata.\nTralo seu paso por Bos Aires, o secretario xeral da Emigración trasládase ata Caracas, para renovar convenios de colaboración con entidades locais que axuden a garantir a calidade de vida das e dos galegos residentes en Venezuela, así como achegarse a coñecer in situ a situación da colectividade galega en Venezuela. Neste país, as comunidades galegas atravesan -coma o resto da cidadanía nativa- un período de dificultade, “durante o que o Goberno e o pobo galegos queremos e debemos estar máis preto que nunca dos nosos paisanos do outro lado do Atlántico”, sinala Rodríguez Miranda.


Medio milleiro de padeeiros remarán este domingo entre as pontes do río Lérez - Pontevedra Viva\nPresentacion do II Trofeo de Piraguismo ''Entre Pontes''\nVenres 12 de Xullo, 2019 ás 13:31 do Venres 12 de Xullo, 2019\nAs augas do río Lérez encheranse de piragüistas na tarde do domingo pola celebración da segunda edición do trofeo Entre Pontes que promove a Escola de Piragüismo Cidade de Pontevedra. O evento, no que participarán máis de 500 padeeiros de categoría cadete ata veterano, foi presentado este venres no Concello. "Queremos que se repita ou éxito do ano pasado porque ou piragüismo é un deporte estratéxico para Pontevedra", declarou o concelleiro de Deportes, Tino Fernández, acompañado polo presidente da Federación Galega, Fredi Bea; e o presidente do club pontevedrés, Óscar Ponche.\nA competición dará comezo ás 16 horas do domingo coa categoría absoluta feminina e a última proba, a mascullina absoluta, está prevista para as 19.15. "Gustaríanos facela pola mañá, pero polas mareas tivo que quedar para a tarde", explicou Ponche. O centro neurálxico da regata estará no peirao de As Corbaceiras, onde se instalará a saída e a meta. Os participantes, en modalidade de K-1 e K-2, deberán completar un percorrido de 8 quilómetros. Partirán desde o peirao en dirección á ponte de Santiago para dirixirse logo ata a ponte da autoestrada, baixo o que realizarán un novo xiro para enfilar xa a meta.\nO cambio no percorrido é a principal novidade do trofeo. Os organizadores buscaron darlle maior espectacularidade á proba incluíndo dous puntos de viraxe, en lugar dunha única zona que, na primeira edición, atopábase á altura da praia fluvial.\nO presidente da Federación, Fredi Bea, destacou a alta participación na proba e puxo como exemplo unha proba internacional como a que se realiza esta fin de semana en Bidasoa, na que a inscrición rolda os 250 participantes. A metade dos que tommarán a saída o domingo no Lérez nunha cita de carácter autonómico, con 36 equipos de distintos lugares de Galicia.\nBea tamén dedicou eloxios ao Concello de Pontevedra, pola súa firme aposta polo deporte da piragua, e ao club organizador, polo seu traballo formativo e polos bos resultados que están a obter. Destacou que é unha das poucas escuadras que ten a dous padeeiras, Carolina García e Antía Jácome, con opcións de clasificarse para os Xogos Olímpicos de Tokio.


Vieiros: Galiza Hoxe - Comezan as X Viñetas dende o Atlántico\nSalón de Banda Deseñada da Coruña\nDurante sete días, cinco salas de exposición da cidade amosan obras dos autores convidados e un percorrido polos últimos dez anos de cómic.\nRedacción - 11:45 13/08/2007\nTags: A Coruña banda deseñada exposicións salón Viñetas dende o Atlántico\nO luns ábrese a décima edición do festival de banda deseñada Viñetas dende o Atlántico, que converterá A Coruña na capital do cómic durante toda a semana. Ademais dos postos abertos nos xardíns de Méndez Núñez, as actividades do salón distribúense ao longo da cidade, co fin de levar a banda deseñada á rúa.\nDeste xeito, pódese facer unha visita por toda A Coruña, convertida nunha sorte de parque temático do cómic. Na sala de exposicións da Casa do Concello, en María Pita, amósanse O cómic político durante a transición democrática e mais 10 carteis de Viñetas, que percorre a historia do festival a través dos seus cartaces e mais dunha galería fotográfica.\nNo Kiosco Alfonso, nos xardíns de Méndez Núñez, atópanse mostras dos traballos dalgúns dos autores que estarán presentes durante a semana: Tim Sale, Yoshihiro Tatsumi, Jean-Louis Tripp, Sergi San Julián e Étienne Davodeau.\nNon moi lonxe de alí, as ilustracións de Rutu Modan, Juanjo Sáez, Jeff Smith e Santiago Valenzuela amósanse na sala de exposicións do Palexco, no peirao de Transatlánticos. No mesmo espazo está exposto unha escolma d'A novela gráfica.\nNa sala Salvador de Madariaga, na rúa Durán Loriga, están dispoñíbeis os gañadores e finalistas do Premio Castelao da Deputación da Coruña e mais un repaso aos últimos dez anos de viñetas en Galiza. Noutra punta da cidade, no Aquarium Finisterrae, atópase a exposición Barcos de papel.\nAínda que o salón está aberto dende o luns, será o martes 14 cando se inauguren as conferencias e presentacións oficiais de publicacións e proxectos. Até o domingo 19 haberá tempo de percorrer e visitar a ampla oferta de Viñetas dende o Atlántico.\nA cita coruñesa do cómic afiánzase no escenario internacional\nCartel do Salón, por Manu Larcenet


Los Productos de Lugo - Envíos\n: Los Productos de Lugo - Envíos\nOs produtos adquiridos na plataforma "Os produtos de Lugo" poderanse enviar a España (península) e Baleares, en menos de 72 horas hábiles desde o momento que se realiza a compra e apróbase o pago, até a entrega no domicilio.\nO noso portal ofrece ao comprador a vantaxe de comprar produtos de diversas empresas, e poder recibir no seu domicilio o seu pedido nun único envío consolidado (sempre que as condicións do produto e envío permítano).\nO método de envío utilizado consiste en consolidar e sumar os pesos de cada un dos produtos adquiridos das diferentes empresas, resultando un único peso integrado. Con este dato, determinarase a tarifa a aplicar segundo a táboa anexa, e engadiráselle un mínimo custo fixo de recollida por empresa.\nEste innovador método utilizado, permitirá ao comprador adquirir produtos no noso portal cuns custos de envío competitivos, económicos e vantaxosos, con respecto a outros sitios nos que cada artigo adquirido, ten que ser pagado de forma independente e asumir unhas tarifas de envío, segundo peso e distancia por cada empresa, que incrementan de forma significativa os custos de distribución.\nCÁLCULO DO CUSTO DE ENVÍO A. Portes para produtos secos\nO cálculo do custo de envío (exceptuando os servizos que non requiran envío físico ao destinatario) realízase da seguinte maneira:\nDeterminar o número de empresas totais vendedoras involucradas no pedido e multiplicalo polo custo fixo de recollida (*).\n(*) Nota: O custo fixo de recollida inclúe o cargo estimado de combustible de 5% e o IVE de 18%.\nCantidade de empresas: 2\nCusto de recollida por empresa: 1,86 €\nTOTAL: 2 empresas x 1,86 € = 3,72 €\nEn función da dirección de destino e o peso total do pedido completo, aplicar a tarifa correspondente da seguinte Táboa de Custos de Envío (*):\n(*) Nota: As tarifas de custo de envío inclúen o cargo estimado de combustible de 5% e o IVE de 18%.\nExemplo: Dirección de destino: Lugo provincia\nPeso do pedido completo: 4 Kg\nTARIFA A APLICAR SEGUNDO TÁBOA (Até 5 Kg): 5,30 €\nFinalmente para obter o Custo do Envío, sumar os resultados obtidos do Paso 1 (Cantidade de empresas x Custo de recollida por empresa) e do Paso 2 (Táboa de custos de envío segundo peso e destino).\nExemplo: Resultado Paso 1: 3,72 €\nResultado Paso 2: 5,30 €\nTOTAL CUSTO DE ENVÍO: 9,02 €\nB. Portes para produtos fríos\nPara manter a calidade dos produtos de frío, desde a súa adquisición no portal até o seu posterior envío ao domicilio do comprador, é necesario utilizar un transporte adaptado que permita manter unha temperatura adecuada que non rompa a cadea de frío.\nPor iso, cando o produto necesite conservar a cadea de frío Seur utilizará transporte especializado de frío que levará os seguintes portes loxísticos:\nCUSTOS DE ENVÍO (SEN IVE)\nMODULO CURTO: León, Lugo, Palencia, Ponferrada, Santander\nMODULO MEDIO: Albacete , Andorra, Aveiro, Ávila, Badaxoz, Bilbao, Burgos, Cáceres , Cidade Real, Conca, Don Benito, Eibar, Ferrol, Guadalaxara, Huelva, Huesca, Xaén, A Coruña, Lérida, Logroño, Madrid , Mérida, Ourense, Pamplona, Plasencia, Salamanca, San Sebastián, Santiago, Segovia, Sevilla, Soria, Teruel, Toledo, Valencia, Valladolid, Vigo, Vitoria, Zamora, Zaragoza.\nMODULO LONGO: Alxeciras , Alacante, Almería, Barcelona, Cádiz, Canarias, Cartaxena, Castelló, Ceuta, Córdoba, Évora, Faro, Xirona, Selecta, Lisboa, Lorca, Málaga, Melilla, Murcia, Tarragona.\nNa oferta do noso portal ofrécense unha serie de servizos nos cales, por características propias, non se realizará un envío ?físico? dos mesmos, e en consecuencia, non xeran custos de envío asociados.\nAlgúns exemplos dos devanditos servizos poderían atoparse, entre outras, na categoría de Lecer, como turismo activo, actividades na natureza e parques, tempo libre (estancias en lugares de gran beleza), etc.\nPara adquirir este tipo de servizos, o comprador deberá seleccionar o servizo que desexe e executar o proceso de compra definido. Unha vez adquirido o servizo, o comprador recibirá un mail co detalle do servizo e un número identificativo do pedido. Cando queira dispor do servizo deberá porse en contacto coa empresa correspondente, fornecer o número de pedido e datos persoais, e concretar o día que desexa facer efectivo devandito servizo.\nPoderá imprimir o teu xustificante desde a páxina de confirmación da compra ou posteriormente desde a opción ?A miña conta?.\nPoderá solicitar a impresión das entradas/ abono do servizo directamente en despacho de billetes ou recepción do recinto, presentando o cartón de crédito e/ou o xustificante da operación. Poden solicitarlle ademais un documento de identificación válido (DNI ou Pasaporte). Debe recorda confirmar antes por teléfono coa empresa a dispoñibilidade do servizo.\nPara que outra persoa distinta ao titular do cartón poida recoller as entradas, ademais de identificarse co seu DNI, debe presentar a seguinte documentación: autorización asinada polo titular e fotocopias do DNI e debe presentar a seguinte documentación: autorización asinada polo titular e fotocopias do DNI e do cartón bancario utilizada para a compra ademais do xustificante da operación con número de pedido.\nO comprador da entrada asume toda responsabilidade no caso de que dita entrada preséntese por duplicado, fotocopiada ou falsificada, perdendo todos os dereitos que esta lle outorga para poder acceder ao recinto. Calquera entrada engurrada, rota ou que presente indicios de falsificación autorizará á empresa a privar ao seu portador do acceso ao recinto.\nSó considerarase válida a primeira entrada presentada, e en ningún caso permitirase entrar a quen posteriormente o tenten coa mesma entrada. Non se admitirán cambios ou devolucións das entradas excepto en caso de cancelación do evento. Neste caso, o reembolso do importe efectuarase na mesma cartón de crédito utilizada para a compra. A empresa resérvase o dereito de admisión. A posesión desta entrada non dá dereito a utilizar a mesma con fins publicitarios, de mercadotecnia ou de promoción. "Os Produtos de Lugo" xestiona a distribución de entradas e servizos por conta das empresas, polo que queda expresamente eximido de toda obrigación e/ou responsabilidade en relación coas obrigacións que competen á empresa do servizo. Alimentación


Producindo Planta: Calendario para plantar\nO post paréceme curioso, pero tiven que lelo para enterarme de que ía porque carece de título e a etiqueta tampouco me parece a apropiada.\nXose, faltalle o título. Non dudo de que ese sistema funcione pero gustaríame que explicaras os cadros, xa que non son capaz de entendelos moi ben. De todas formas pola miña terra ainda nos seguimos guiando pola lua, e non só para a plantación se non tamén para facer a matanza.\nMmm a verdade que si nos dices donde podemos averiguar cando son esos días de raiz, de follas, de flor e de froito, sería un intresante infotmacón\nEstou moi de acordo con Natalia a xente do rural seguese guiando máis pola lúa, eu a verdade e que me acabo de enterar agora que existen días de raíz, follas...\nPodias, nos seguintes post, falando deste tema que parece interesante.\nAh por certo titulase??\nQue clases tan web 2.0... Parabéns\nHola Xosé,o tema xa che comentei que me parecí moi interesante, pero a verdade é que neste post, non se entende moi ben. Máis que nada creo que é porque os cadros que metiches apenas se dan leido...\nComplicado de entender e difícil en xeral, non sei si pola explicación ou polo tema en si. Habería que retocalo.


Manuel Regueiro, vicepresidente do Colexio oficial de Geólogos | Consumer\nManuel Regueiro, vicepresidente do Colexio oficial de Geólogos\nNon se fixo nada para evitar que ocorra outro terremoto catastrófico como o de Lorca\nImaxe: Macarena Regueiro\n“Se mañá volvese haber un terremoto en Lorca , pasaría o mesmo outra vez”. Así de contundente móstrase Manuel Regueiro, vicepresidente do Colexio oficial de Geólogos. Segundo este experto, non se tomaron as medidas necesarias para impedir que en España se produza de novo unha catástrofe como a que sufriu en 2011 o municipio murciano. Pero non é o único tema de actualidade no que non se ten en conta aos científicos, neste caso aos geólogos. Regueiro fala tamén das consecuencias de construír en zonas inundables, como ocorreu no río Ebro, ou de proxectar o almacén nuclear (ATC) nun lugar que custará máis diñeiro público do necesario.\nO recente terremoto de Albacete chegouse a sentir en Madrid, pero non tivo as fatais consecuencias do de Lorca. Por que?\nAínda que o terremoto de Albacete tivo máis magnitude que o de Lorca, ao ser profundo transmitiuse moi lonxe pero non ocasionou danos. O de Lorca foi na superficie, non se transmitiu a ningún sitio e concentrou os danos. Todos os días prodúcense en España 2.000 terremotos, como se pode ver na web do Instituto Xeolóxico Nacional (IGN), pero son tan pequenos que non os nota ninguén.\nEstá a facerse algo para evitar que volva ocorrer un desastre como o de Lorca?\n“Todos os días prodúcense en España 2.000 terremotos”Non. Fállaa que causou o terremoto de Lorca está moi estudada, pero non se fixo nada. O primeiro que habería que facer é actualizar a norma sismo resistente, porque agora se coñece moito máis a realidade sísmica do país. Segundo: ningún pobo de España debería estar sen mapa de riscos, como marca a lei do chan. O 80% das poboacións que fixeron un plan xeral de urbanismo desde a aprobación da lei non teñen ou non son correctos. Se mañá volvese haber un terremoto en Lorca, pasaría o mesmo outra vez. Lorca necesitaría reforzar as súas construcións de acordo a un mapa de riscos que, a día de hoxe, segue sen ter.\nPor que son tan importantes os mapas de riscos?\nAo non telos, a construción non ten en conta os criterios xeolóxicos. Ademais, é unha cuestión educativa. Do mesmo xeito que nos hoteis hai un cartel que explica como actuar en caso de incendio, debería haber un en caso de terremoto en zonas de risco. Requírese unha aprendizaxe. Hai que empezar no colexio para que aprendan as normas e facer simulacros coa xente para que estea previda, porque pode salvar vidas.\n“Dragar os ríos non é a mellor opción polo seu alto custo e os danos ecolóxicos que produce”O mellor sería a longo prazo que nas zonas de risco de España como Lorca prohibísese a construción, como nas áreas de avenida dos ríos. Primeiro debería ser a seguridade das persoas e, logo, o interese económico. Cando ocorreu o terremoto de Lorca, xa mandaramos ás autoridades un decálogo de actuacións.\nQue zonas en España teñen un risco real?\nA zona do sur, de Despeñaperros cara abaixo, e algunha zona de fracturas en Galicia e Pireneos. Na web do IGN pódense ver os mapas detallados. Non sabemos cando se producirá un terremoto, pero si sabemos onde.\nEspaña quedouse fóra dos dous maiores programas internacionais para estudar riscos xeolóxicos, como terremotos ou volcáns, por non pagar desde 2011 a súa cota. Parece que non se lle dá moita importancia á xeoloxía, e á ciencia en xeral.\nÉ un problema endémico do país. O orzamento para ciencia en España baixouse drasticamente desde que empezou a crise. Moitos proxectos non se fan e moita xente marchouse a outros países con condicións de traballo dignas. Ciencias da Terra é, ademais, o patito feo da ciencia española. En España hai un sete ou oito mil geólogos, non hai moita masa crítica para influír. Desde o Colexio tentamos con datos chegar ás administracións para que tomen medidas, pero non con moito éxito.\nA pesar de que se pon en risco vidas humanas.\n“Pódese demandar penalmente aos concellos que non respectan as normas de risco e prodúcese logo un desastre”O concello debe saber o risco. Pódese demandar penalmente aos concellos que construísen sen respectar as normas de risco e prodúcese logo un desastre.\nAs inundacións do río Ebro protagonizaron tamén a recente actualidade. Por que se produciron de forma tan catastrófica?\nChoveu moito, e iso causa desbordamentos. As inundacións son algo natural que ocorre en calquera río. Nos regulados como o Ebro sucede menos, pero a catástrofe prodúcese porque se constrúe en zonas inundables que, claro, aláganse.\nHabería que cambiar a lexislación ambiental para permitir maiores dragados, como suxeriu o presidente da Confederación Hidrográfica do Ebro (CHE), Xavier de Pedro?\nAs canles evolucionan, e é posible que en determinadas zonas cunha acumulación de sedimentos sexa conveniente dragar para restablecer a canle ao seu estado antes da inundación. Pero non é a mellor das opcións: o seu custo é moi alto e a lexislación ambiental restrinxe esas obras polos danos ecolóxicos que causa ao río. Nós non estamos a favor de dragar de forma sistemática os ríos, pero si de determinadas zonas onde poida ser conveniente, e tamén de limpar con regularidade os laterais onde se acumulan ramas. En realidade, moitas veces os danos das inundacións teñen que ver coa carga de obxectos, troncos, etc. que levan.\nQue debería facerse para mitigar as súas consecuencias?\n“O ATC custará máis diñeiro público por facerse nun lugar inadecuado”No Ebro pensamos que sería adecuado reestudiar as presas e as motas (diques laterais), deixar zonas inundables para outros usos e as presas de laminación baleiras porque precisamente é o seu labor, para que se encha en caso de inundacións, e non para enchelo para regar, como se utiliza en moitas ocasións.\nO Colexio de Geólogos reprochaba hai pouco a ausencia de criterios xeolóxicos na selección de Villar de Cañas (Conca) como lugar para o almacén nuclear (ATC). Cales son os inconvenientes?\nElixiuse a un dos concellos que se presentaron para albergalo por unha decisión política. Poderase construír con garantías, pero custará máis diñeiro por facerse nun sitio inadecuado.\nA seguridade conseguirase pero á conta dun maior gasto público.\nSi. E non se teñen datos dos outros lugares, así que tampouco se poden comparar.\nLe máis artigos sobre desastres naturais. Segue a canle de Medio Ambiente en Twitter @E_CONSUMERma e ao seu autor @ecienciacom.\natc desastres naturais inundaciones-gl terremotos


Noticias Grupo Común da Esquerda - Noticias de Vigo\n🢂 ESTÁ NAVEGANDO EN LA SECCIÓN :Portada»Sección»Política»Grupo Común da Esquerda\nGrupo Común da Esquerda, Política\nAnos despois, nunha sentenza histórica e contundente, o TSXG considera probada a vulneración dos dereitos fundamentais como parlamentario do deputado Antón Sánchez recollidos no artigo 23 da Constitución por obstrución e denegación de información, e condena á Xunta de Galicia a entregar o informe-proposta de Marta Fernández Currás, Conselleira de Facenda por aquel entón, sobre a […]\nEn Común Unidas Podemos, Grupo Común da Esquerda, Política\nO candidato á presidencia da Xunta, Antón Gómez Reino, trasladou hoxe á saída do Pazo do Hórreo o malestar de Galicia en Común-Anova Mareas pola decisión da Deputación Permanente de que o presidente da Xunta, Núñez Feijóo, non compareza no máximo órgano de representación do pobo galego tras o “escándalo” da filtración do vídeo de […]\nGalicia en Común- Anova Mareas reclamou hoxe no Parlamento de Galicia a posta en marcha inmediata de axudas directas da Xunta de Galicia ás traballadoras autónomas galegas que tiveron que pechar os seus negocios e paralizar a súa actividade como consecuencia da emerxencia sanitaria. Nunha pregunta ao conselleiro de Economía, Emprego e Industria, Francisco Conde, […]\nGalicia en Común-Anova Mareas sinalou este xoves no Parlamento galego que as políticas de Feijóo «saen estrepitosamente derrotadas da crise do coronavirus». O voceiro da formación na Cámara, Antón Sánchez, na comparecencia do presidente da Xunta ante a Deputación Permanente, reinvidicou hoxe o papel do sector público e das traballadoras e traballadores no combate fronte á […]\nO voceiro de Galicia en Común-Anova Mareas, Antón Gómez Reino, mostrou hoxe a súa indignación ante a actitude “irresponsable” do presidente da Xunta, Alberto Núñez Feijóo, quen reclamou o final do estado de alarma en Galicia a pesar de que as cifras de evolución da epidemia de Covid-19 demostran que a emerxencia sanitaria non está […]\nO portavoz de Galicia en Común-Anova Mareas, Antón Gómez Reino, chamou hoxe á sociedade galega a construír “un futuro mellor” e a empregar todas as ferramentas do Estado e do Goberno autonómico para “fortalecer o público como protección igualitaria para todas”. Con motivo da celebración do Primeiro de Maio, conmemorado por primeira vez na historia […]\nGalicia en Común-Anova Mareas denunciou onte a pobre bagaxe que presenta a Xunta para protexer a xente e garantir unha saída xusta da crise tras 45 días de Estado de Alarma pola epidemia da Covid-19. Así o manifestou o voceiro da formación no Parlamento, Antón Sánchez, durante a comparecencia do conselleiro de Facenda na Deputación […]\nO deputado Antón Sánchez proporá hoxe na Deputación Permanente do Parlamento de Galicia un Plan de Xestión Pública das Residencias e centros de atención á dependencia, para que con urxencia a maior parte das residencias de Galicia privatizadas polos Gobernos de Feijóo pasen de novo á xestión pública. Sánchez será o encargado de trasladar as […]\nEsta semana deuse a coñecer a sentenza do Tribunal Supremo do pasado 13 de xaneiro que confirma a emitida polo TSXG, condenando a CRTVG a unha indemnización de 15.625,50 euros por vulnerar o dereito á folga o pasado 8 de marzo. O Supremo confirma que a substitución da presentadora do Galicia Noticias, que se adheriu á convocatoria […]\nTras a detención de Emilio Lozoya, exdirector xeral da petroleira mexicana PEMEX, o pasado mércores en Málaga, onte os medios de comunicación deron a coñecer que entre os casos polos que a Fiscalía mexicana está a investigar a Lozoya se atopa a compra do estaleiro vigués de Barreras, avalada pola Xunta. O Grupo Común da […]\nNos últimos días coñeceuse a nova de que a exconselleira de medio ambiente do Partido Popular Beatriz Mato será a directora de Desenvolvemento Corporativo de Greenalia, unha das empresas responsables da eucaliptización de Galicia, cargo ao que accede tan só dous meses despois de anunciar a súa retirada da política. O Grupo Común da Esquerda estudará […]\nO Grupo Común da Esquerda sinalou este luns que a decisión do presidente da Xunta de adiantar as eleccións galegas ao 5 de abril se debe á presión exercida nas rúas, que o obrigou a rectificar as súas políticas en varias ocasións nas últimas semanas. “A reapertura do paridoiro de Verín foi a primeira rectificación […]\nEsta mañá Luca Chao e Paula Quinteiro analizaron en rolda de prensa no Parlamento de Galicia a nova Lei de impulso demográfico que está actualmente en trámite parlamentario, e para a que o Grupo Común da Esquerda presentou unha emenda de devolución. “Os problemas demográficos de Galicia non son a causa doutros problemas, non son […]\nOs votos en contra do Partido Popular impediron este venres a aprobación dunha iniciativa do Grupo Común da Esquerda para facilitar o acceso ao aluguer, negándose unha vez máis a definir o concepto de vivenda baleira. A deputada Julia Torregrosa reclamou esta medida a través dunha Proposición Non de Lei na Comisión de Economía do […]\nO Grupo Común da Esquerda rexistrou onte unha iniciativa no Parlamento de Galicia na que se esixe á Xunta que demande ao Goberno do Estado a transferencia das competencias para a xestión dos títulos de ocupación e uso do dominio público marítimo-terrestre, especialmente o outorgamento de autorizacións e concesións. A iniciativa recolle as preocupacións do […]\nEsta mañá foi aprobada por unanimidade no Pleno do Parlamento unha iniciativa presentada polo Grupo Común da Esquerda encamiñada a protexer a arte pesqueira do xeito, que se atopa na actualidade nunha preocupante situación na que periga a súa supervivencia. A proposta foi presentada durante a sesión plenaria de onte pola tarde por Xan Xove, […]\nO voceiro do Grupo Común da Esquerda, Antón Sánchez, criticou este mércores que “o único proxecto de Feijóo para o rural é o espolio” e que o seu periodo de goberno foi unha “década negra”. Na sesión de control no Pleno do Parlamento, Sánchez sinalou que é “unha vergoña que sigan dicindo que é a […]\nO Partido Popular votou, no seu momento, en contra da Proposición de Lei presentada na Cámara galega polo Grupo Común da Esquerda sobre a regulación do xogo e as apostas, argumentando que xa estaban a preparar un Proxecto de Lei desde a Xunta. Porén, non hai aínda novas sobre este Proxecto a pesar da proximidade […]\nEsta tarde, o Grupo Común da Esquerda presentou no Parlamento unha iniciativa en defensa do mapa de titulacións do Campus de Ourense, encamiñada a denunciar o trato discriminatorio cara este Campus na planificación universitaria, nomeadamente tras o acordo para a creación de 16 novas titulacións repartidas entre varios campus galegos no quinquenio 2017-2021, pero ningunha no […]\nA voceira do Grupo Común da Esquerda, Luca Chao, sinalou este martes que, á vista de como se coloca o PP na oposición durante a comparecencia no Parlamento do vicepresidente Alfonso Rueda, parece que “teñen claro que ese vai ser o seu futuro”. Ademais, Chao reprochou que “o único proxecto que teñen para Galicia” é […]\nO Grupo Común da Esquerda presentou no debate parlamentario da nova Lei de Ordenación do Territorio de Galicia, desenvolvido ao longo desta mañá, unha emenda de devolución. Defendeuna Antón Sánchez, argumentando que as motivacións para a reforma lexislativa defendidas polo PP “son falsas”. “Esta Lei é unha traizón por parte do Goberno, un monumento á […]\nLuca Chao afirmou na rolda de prensa desta mañá no Parlamento que ao Grupo Común da Esquerda “lle avergoñaba” o informe do Tribunal de Contas que se fixo público a pasada semana, xa que desvelaba que Adif paralizara as obras do AVE galego en 2016 e 2017 de xeito irregular e mesmo, nalgúns casos, contrario […]\nO Grupo Común da Esquerda presentou este venres o documento ‘Dez chaves para unha Lei Galega de Educación’. O texto foi proposto como base para un debate que desemboque nunha lei educativa autonómica, como a que xa existe noutras comunidades do Estado. A voceira do Grupo, Luca Chao, defendeu xunto coa deputada Ánxeles Cuña a necesidade de […]\nA Comisión de Economía do Parlamento deu luz verde este venres por unanimidade a unha Proposición Non de Lei do Grupo Común da Esquerda para que a Xunta de Galicia faga efectivas as recomendacións do Consello Económico e Social (CES) recollidas na súa memoria do ano 2018. A deputada Julia Torregrosa defendeu a iniciativa sinalando […]\nEsta mañá Ánxeles Cuña analizou en rolda de prensa no Parlamento de Galicia o proxecto de estación intermodal de Ourense, que está a recibir numerosas críticas por parte dos expertos e da cidadanía mobilizada. Acompañárona Rafael Castro, presidente da Delegación ourensá do Colexio Oficial de Arquitectos de Galicia, e Jorge Duarte, concelleiro en Compostela. No Pleno da […]\nA voceira do Grupo Común da Esquerda, Luca Chao, denunciou este mércores que a nova Lei de Residuos que pretende sacar adiante o goberno de Feijóo “perpetúa o desastre ambiental de SOGAMA”. Chao realizou estas declaracións con motivo da xuntanza que celebrou o Grupo cos principais axentes en defensa do medio ambiente de Galicia para […]\nEsta mañá Carmen Santos presentou unha iniciativa na Comisión 1ª do Parlamento para a incorporación da linguaxe inclusiva nas comunicacións da Xunta, tanto internas como cara a cidadanía, tal e como recolle a normativa vixente. Malia estar xa recollida na Lei a necesidade do uso dunha linguaxe non sexista, o Partido Popular impediu a aprobación […]\nO pasado mes de decembro a Consellería de Política Social enviou ás escolas infantís fotos dos nenos e nenas, tomadas previamente por fotógrafos profesionais que acudiron aos centros, acompañadas dunha carta do presidente da Xunta a modo de felicitación de Nadal para as familias. As fotos e a carta chegaron con instrucións para as traballadoras das […]\nO Grupo Común da Esquerda defenderá no vindeiro Pleno do Parlamento unha emenda de devolución da Lei de Ordenación do Territorio, ao considerala un claro exemplo de como “Feijóo goberna contra a maioría, facendo un dano enorme a Galicia”, segundo explicou o voceiro Antón Sánchez. “Esta lei é unha boa mostra do fracaso do goberno […]\nO Grupo Común da Esquerda presentou esta mañá na Comisión de Educación unha iniciativa para instar a Xunta a desenvolver un Plan de patios escolares inclusivos e coeducativos, que foi rexeitada polos votos en contra do Partido Popular. Nun contexto no que o Partido Popular ten demostrado a súa connivencia coa extrema dereita á hora […]\nEsta mañá Manuel Lago formalizará a súa renuncia á acta de deputado do Grupo Común da Esquerda no Parlamento de Galicia, comunicándoo á Presidencia do propio Parlamento. Lago redactou unha carta a modo de comunicado para a prensa para anunciar a súa marcha: COMUNICADO DE PRENSA DE MANUEL LAGO No día de hoxe vou comunicar á […]\nO Grupo Común da Esquerda reclamou este luns á Xunta un compromiso claro co benestar animal e anunciou a presentación dunha batería de iniciativas para que a Lei de Benestar Animal, que ten moitísimas carencias e colleitou no seu día a reprobación da totalidade dos colectivos animalistas, non quede noutro exercicio de publicidade e propaganda do […]\nTras numerosas protestas da veciñanza de Verín, do persoal do seu Hospital ou do movemento feminista, hoxe deuse a coñecer que Feijóo finalmente rectifica e reabrirá o paridoiro de Verín a comezos de febreiro. Hai apenas unhas horas, a Xunta informou de que formalizará ao longo da vindeira semana a contratación de dous pediatras. “Hoxe […]\nEs tarde foi aprobada por unanimidade na Comisión 8ª do Parlamento de Galicia, de Pesca e Marisqueo, unha iniciativa do Grupo Común da Esquerda para o desbloqueo da construción do dique de abrigo do Porto de Meloxo, no concello do Grove. O deputado Xan Xove, quen defendeu a iniciativa, salientou a necesidade de construír ese […]\nO Grupo Común da Esquerda criticou hoxe, en rolda de prensa do voceiro Antón Sánchez, o proxecto de Lei de Ordenación do Territorio de Galicia presentado recentemente polo Goberno galego. O Grupo presentará o vindeiro luns unha emenda de devolución a esta Lei por entender que afonda nos problemas que xa resultaban preocupantes do actual […]\nOs votos en contra do Partido Popular impediron sacar adiante este xoves unha iniciativa do Grupo Común da Esquerda para actuar contra a presenza do amianto en Galicia. A proposta, defendida pola deputada Eva Solla na Comisión de Sanidade, implicaba a elaboración dun mapa sobre a presenza deste elemento, a planificación para a súa retirada dos […]\nOs votos en contra do Partido Popular impediron sacar adiante este mércores unha iniciativa do Grupo Común da Esquerda para buscar unha solución definitiva para o saneamento das augas residuais de Ponteareas. O deputado Marcos Cal, que defendeu a proposta na Comisión do Medio Ambiente sinalou que o goberno da Xunta de Galicia, “ten dúas […]\nO Grupo Común da Esquerda denuncia que a falta de previsión da Consellería de Sanidade estea a levar os galegos e galegas, un ano máis, a sufrir saturacións nos servizos de Urxencias. “A previsión que se tiña que ter feito en relación ás necesidades de persoal para cubrir o incremento das enfermidades respiratorias que acontece […]


Biblioviva IES Universidade Laboral: Recollemos o premio á Innovación Educativa!!\nOnte recollemos o premio á Innovación Educativa no Salón de Plenos con Concello da Coruña. Fomos premiados por FEAE Galicia á Innovación Educativa polo proxecto levado a cabo na FP básica "Axenda 2030: construíndo un novo mundo". A entrega do premio foi por parte do concelleiro de Educación e pola presidenta de FEAE e entre os membros do xurado estaban personalidades importantes do CSIC. Falamos e compartimos intres educativos con outros centros.\nPublicado por Biblioviva IES Universidade Laboral ás 11:02\nEtiquetas: Axenda 2030


S.S. Basket Napoli - Wikipedia, a enciclopedia libre\nSerapide Pozzuoli (1995-1999)\nA Società Sportiva Basket Napoli foi un club profesional de baloncesto italiano con sede na cidade de Nápoles que chegou xogar na Lega Basket Serie A e gañar a Copa de Italia en 2006, así como participar na Euroliga. Non se debe confundir co Azzurro Napoli Basket 2013, equipo da mesma cidade que compite na Serie B.\nAntes da tempada 1999-00 a sociedade chamábase Serapide Pozzuoli. En 1999 o presidente Lubrano trasladou ao equipo dende a súa sede de Pozzuoli (cidade da provincia de Nápoles) á capital. A sociedade foi cedida a Mario Maione en xullo de 2001 e na tempada 2001-02 o club consegue o ascenso á Serie A, máxima categoría do baloncesto italiano, chegando a gañar en 2006 gañou a Copa de Italia e participar na Euroliga.\nEn 2008 o Consello Federal da Federación Italiana de Baloncesto revogou a admisión do conxunto á Serie A por incumprimentos financeiros. Así o Basket Napoli así foi relegado á Serie C2, chegando á bancarrota o 12 de xaneiro de 2010, desaparecendo. Disputaba os seus encontros no PalaBarbuto de Nápoles, con capacidade para 5.500 espectadores e as súas cores eran o branco e o azul.\nSerapide Pozzuoli (1995–99)\nRecord Napoli (1999–01)\nPastificio di Nola Napoli (2001–02)\nPompea Napoli (2002–05)\nCarpisa Napoli (2005–06)\nEldo Basket Napoli (2006–08)\nRussell Cross 2 temporadas: 1986-1987\nStefano Rajola 4 temporadas: 1999-2003\nVenson Hamilton 1 temporada: 1999-2000\nBill Jones 2 temporadas: 1998-2000\nCharles Smith 2 temporadas: 1998-2000\n- Michael Richmond 1 temporada: 1998-1999\nGianluca Lulli 3 temporadas: 1997-1999\nDarren Morningstar 1 temporada: 1997-1998\n- Larry Middleton 1 temporada: 1996-1997\nMarty Embry 1 temporada: 1996-1997\nAlex English 1 temporada: 1991-1992\nTierre Brown 1 temporada: 2006-2007\nLarry O'Bannon 1 temporada: 2006-2007\nAnsu Sesay 2 temporadas: 2005-2007\nMichel Morandais 2 temporadas: 2005-2007\nLynn Greer 1 temporada: 2005-2006\nJeff Trepagnier 2 temporadas: 2004-2005, 2006-2007\nJerome Allen 2 temporadas: 2003-2005\nMichael Andersen 3 temporadas: 2002-2005\nBennett Davison 2 temporadas: 2002-2004\nÓscar Torres 2 temporadas: 2002-2004\nMike Penberthy 4 temporadas: 2001-2005\nDontae' Jones 2 temporadas: 2001-2003\nHenry Williams 1 temporada: 2001-2002\nAndre Hutson 1 temporada: 2001-2002\nLamarr Greer 2 temporadas: 2000-2001, 2002-2003\nJohn Turner 2 temporadas: 2000-2002\nRandolph Childress 1 temporada: 2000-2001\n- Nikola Radulović 1 temporada: 2000-2001\nTraído desde "https://gl.wikipedia.org/w/index.php?title=S.S._Basket_Napoli&oldid=4808388"\nA última edición desta páxina foi o 17 de xullo de 2018 ás 23:50.


De Pontevedra a Europa - Faro de Vigo\nDe Pontevedra a Europa\nAlumnos do rural falarán galego con sete universidades do continente\n29·01·15 | 02:41\nIsaac Xubín falou desde Sheffield por videoconferencia. // R. V.\nO concelleiro de Normalización Lingüística Demetrio Gómez presentou onte o programa Ponte a Europa! que pretende dinamizar o uso da lingua galega a través de conversas e narración multimedia entre escolares de Quinto e Sexto de Primaria. Ponte a Europa! tivo o pasado curso unha experiencia previa denominada Ponte a Londres! que resultou todo un éxito na comunidade escolar na que se desenvolveu. Nesta edición participan desde hoxe 22 alumnos do CEIP de Lérez, 38 de Xeve e 8 de Campañó, así como oito universitarios europeos estudantes de lingua galega, pertencentes a sete universidades, baixo a coordinación do poeta e filólogo pontevedrés Isaac Xubín, que onte participou desde Sheffield na presentación a través dunha videoconferencia.. As universidades son Oxford, Birmingham,Varsovia, Zadar, Berlín, Cork e Helsinki.\nAs distintas actividades do programa impulsarán o galego como lingua de comunicación entre o alumnado e axudarán aos nenos de Pontevedra a valorar a lingua galega como lingua de comunicación.\nOs eixos centrais do programa serán o uso, a posta en valor e a difusión da lingua e cultura galega entre a mocidade e dende a mocidade; o coñecemento doutros lugares de Europa e o uso responsable e crítico da tecnoloxía, así como a construción colaborativa de contidos web e multimedia. O obxectivo xeral é a mellora da competencia lingüística do alumnado na lingua galega durante todo o proceso e a posta en valor do patrimonio cultural, inmaterial e dixital deses núcleos e así adiantar un paso máis no proceso de normalización lingüística.\nEntre os obxectivos específicos atópase o uso do galego en todo o proceso, visibilizar usos do idioma en contextos e soportes de vangarda como internet, arte ou tendencias, a divulgación do patrimonio inmaterial e cotiá da vida no rural galego a través dos seus ollos e dos contidos que poidan crear, como elemento para a posta en valor da realidade que lles rodea.\nPara acadalos traballarase ao longo de cinco meses con sesións nos centros educativos en horario escolar, onde se traballará en galego; un blog didáctico dirixido, como ferramenta con contidos que abranguen a divulgación de proxectos e propostas creativas galegas de tendencia; seguimento online das actividades durante os meses de duración do proxecto empregando como ferramenta o correo electrónico, e o blog; a elaboración dun documental que de conta do proceso de todo o proxecto e a tarefa creativa do alumnado.\nA edición, documentación e actualización do blog comezará o 29 de xaneiro e continuará ata o remate da actividade. Ademais, haberá cinco sesións presenciais, guiadas por unha monitora.


Permanece hospitalizada unha das persoas afectadas polo incendio nun edificio en Arcade - Radio Redondela 94.9FM\nOs feitos producíanse na tarde noite do venres nun bloque de vivendas na rúa de Verdellas no centro de Arcade e obrigou a desaloxar varias familias. Catro persoas foron trasladadas a un centro hospitalario por intoxicación por inhalación de fume. Unha das afectadas permanece ingresada malia que o seu prognóstico é leve. No operativo foi necesaria a intervención do servizo de Emerxencias de protección civil quen se encargaron da desaloxar aos veciños e varias mascotas así como de apagar o lume que se producira nun cadro eléctrico no interior do edificio, así como a colaboración dos axentes da Garda Civil e Policía local.\nOs feitos producíronse na noite do pasado venres, cando o servizo de Protección Civil de Emerxencias recibía unha chamada do 112 alertando dun incendio nun cadro eléctrico na entrada dun bloque de vivendas situada nunha céntrica Rúa da localidade de Arcade.\nO lume prendeu na carcasa provocando unha importante acumulación de fume que afectou por completo as dúas vivendas superiores. Tras verificar que xa non quedaban persoas no interior de ningunha das vivendas, foi necesario proceder ao desaloxo de varias mascotas e procedeuse a ventilación de todo o inmoble, seguindo o protocolo de actuación.\nAlgún dos veciños presentaba intoxicación leve por inhalación de fume e tiveron que ser trasladados a un centro hospitalario con prognóstico leve. A día de hoxe permanece ingresada unha das persoas afectadas aínda que evoluciona favorablemente.\nDende o concello de Soutomaior púxose a disposición das familias afectadas un Hotel da localidade por si fose preciso o seu aloxamento provisional, que finalmente non foi necesario ao quedar na casa duns familiares.\nPrevAnterioresCursos formativos en Soutomaior\nSeguintesA ómicron cébase cos centros educativosNext


Análise de DMC (Devil May Cry) | Memoria Pixelada\nPor: Skaltum Xoves, 7 de Febreiro de 2013\nQuizais o cambio máis representativo dentro da saga, un cambio que nos sitúa a Dante nunha sociedade actual na que sufrimos un réxime totalitario no que todo que se saian dunhas pautas se castiga.\nMais non nos esquezamos que falamos dun Devil May Cry e baixo esta premisa e a partir dunha serie de acontecementos que non vou “spoilear”, deberemos botar abaixo este réxime eliminando o mandatario superior, e como non debía ser doutro xeito, trátase dun Demo que ten á súa disposición toda unha serie de secuaces camuflados como humanos que deberemos derrocar.\nAsí, o fillo de Sparda, co novo aspecto que todos sabemos e incluso facendo ironía en certas partes do xogo ao anterior Dante, avanzaremos por vistosos escenarios coa “chulería” que sempre o caracterizou empregando a nosa espada e as clásicas pistolas así como outras armas que amplían o rango de posibilidades nos combates.\nAo longo da historia nárrasenos cal foi a vida de Dante cando era neno a través de excelentes “flashbacks”, as cales nos van desenmarañando a verdadeira personalidade do noso protagonista e a relación que existe entre o seu maior inimigo e mais el.\nTamén contaremos coa presenza de Virgil, o irmán de Dante que fixo aparición na terceira entrega desta saga e que aquí conta cun papel moi importante no argumento deste reinicio da saga.\nComo fan incondicional daquela primeira entrega saída no 2001, gustaríame ver paisaxes góticas, castelos e incluso un ambiente máis escuro, pero como dixen, Ninja Theory tiña as ideas moi claras e como tal, preferiron ofrecer un aspecto máis actual nas súas localizacións.\nO apartado que a todos preocupa, sobre todo tratándose dun hack and slash, mais Devil May Cry ten e sempre tivo un as debaixo da manga, a súa XOGABILIDADE e nesta nova entrega só hai un adxectivo que a defina, SUBLIME.\nSen dúbida o apartado a resaltar e a derreterse en loubanzas, porque Ninja Theory fixo un traballo maxistral. O truco está en que mantendo pulsado un “gatillo” ou outro empregamos as diferentes armas que temos á nosa disposición, deste xeito podemos cambiar e empregar todas as armas nun mesmo combo e sen necesidade de andar pausando o xogo. Impresionante. A parte disto mantén a rapidez dos combates e a espectacularidade que fixo famosa á saga, polo tanto, asegúrovos que non vos ides aburrir nin un só momento en cada un dos combates, e tendo en conta que estamos ante un hack and slash, a diversión está asegurada.\nCompre destacar que a dificultade foi diminuída de maneira moi considerábel algo que non gustará a todos. Recordo que suei sangue para pasar a primeira entrega, porén nesta nin sequera me trabei en ningún inimigo.\nFalando deles, atopamos xefes finais que non chegan a impoñer tanto como en xogos anteriores, pero que debemos buscar o seu punto feble para acabar con eles, e aquí entra en acción o “semi-plataformeo”, xa que teremos á nosa disposición dous tipos de látigos, un para agarrarnos a saíntes e desprazarnos cara eles, e outro para agarrar e modificar obxectos do escenario, algo que fai que esteamos sempre pendentes de todo o que acontece ao noso redor.\nComo misións secundarias atoparemos certas portas pechadas que só se abrirán se atopamos as chaves correspondentes que están escondidas polos escenarios, e algunhas delas moi escondidas. Estas portas conteñen misións como carreiras contra reloxo, eliminar inimigos sen repetir combos… que aumentan a variedade no desenvolvemento do título.\nTamén atoparemos estatuas polos escenarios que nos permitirán mercar obxectos, melloras, novos movementos que nos servirá para ampliar a nosa gama de golpes e así facer as loitas aínda máis espectaculares.\nAo principio non chaman demasiado a atención os seus gráficos, sobre todo porque as secuencias de vídeo son bastante regulares, mais unha vez no gameplay vemos que Ninja Theory volve repetir o motor gráfico que empregou anteriormente, para deixarnos unhas texturas traballadas e uns efectos de luz notables.\nOs escenarios poderían estar máis cheos de obxectos e non ser tan lineais, pero sabendo que o punto forte de DMC son as loitas, tampouco lle fai demasiada falta.\nDeste xeito temos uns gráficos sólidos, aínda que irregulares por momentos que nos deixan un envoltorio apto para un xogo destas características.\nDebo mencionar que por primeira vez o xogo está dobrado ao castelán, pero algunhas veces non está sincronizada a boca coa voz, algo que resulta como mínimo, confuso, e xa por petición persoal, non me gusta en absoluto a voz que lle puxeron a Dante.\nO que si que me convencen son os sons ambientais, como berros, golpes, susurros… que nos introducen no mundo demoníaco que pretenden. Incluso debemos seguir os berros de agonía, para atopar a un seres escondidos polo mundo e acabar co seu sufrimento.\nO xogo divídese en vinte capítulos que nos levará superar unhas dez ou doce horas. Se imos a superar o xogo ao cen por cen, buscando as chaves e superando todas as misións, a duración aumenta considerablemente.\nA parte, temos varios niveis de dificultade que desbloquearemos unha vez rematado o xogo.\nA diverxencia de opinións sobre este reinicio da saga foi comentado por todos, mais a calidade do título foi recoñecido por todos os medios especializados e por todos aqueles fans que non sexan acérrimos a unha idea único sobre aquel primeiro Devil May Cry.\nComo dixen anteriormente só debo dicir unha palabra, XOGABILIDADE, abonda calquera outra cousa.\nPero non quero despedirme sen facer unha breve comparación entre aquel primeiro Devil May Cry e este reboot e así comentar as cousas que me gustaron deste xogo e as que non.\n• Apartado técnico\n• Zonas plataformeo\n• Que mantivesen a chulería do protagonista\n• O novo aspecto de Dante (si, son dos que prefería o Dante de sempre)\n• Que suprimisen o aspecto gótico e escuro\n• A diminución da dificultade\n• A voz de Dante\n1 Comentario a “Análise de DMC (Devil May Cry)”\nBorja López di:\nXoves, 7 de Febreiro de 2013 ás 20:02\nNon é que diminuiran a dificultade do xogo; é que tí te fixeche moito mellor xogador!!! Jajajajaja\nPor certo, a mín tamén me gustaba o Dante de antes, pero bueno, botouse “Just for Men” e cortou os guedellos. Sonche os anos… xD


Ryanair mantén cancelados na súa web voos que esixen os servizos mínimos\nA compañía di que xa recolocou ao 85 % dos pasaxeiros aos que había avisado que estaban afectados\nredacción / a voz 21/07/2018 08:37 h\nDous días despois de que Ryanair comunicará a miles de usuarios da aeroliña en España a cancelación dalgúns dos seus voos debido á folga convocada os días 25 e 26 deste mes polo persoal de cabina en España, Portugal, Bélxica e Italia (neste último país só o primeiro día), o Ministerio de Fomento comunicou onte ás partes uns servizos mínimos para as dúas xornadas que afectan os empregados da empresa aérea, pero tamén aos que están contratados a través de axencias nos aeroportos españois onde ten base a compañía: Madrid, Málaga, Las Palmas de Gran Canaria, Barcelona, Alacante, Sevilla, Tenerife Sur, Palma de Mallorca, Valencia, Xirona, Santiago de Compostela, Eivissa e Lanzarote. En Galicia, aínda que Ryanair tamén voa a Vigo, non ten base en Peinador.\nA compañía, que concentra en Galicia o 27,57 % do tráfico de pasaxeiros, terá que «adoptar as medidas necesarias» para que se realicen o 100 % das operacións con Baleares e Canarias. Tamén ha de garantir o 35 % dos servizos de transporte para cada ruta con cidades da Península con alternativas de transporte de menos de cinco horas ou o 59 % dos servizos que España que non teñen alternativa ou os traxectos fose do país. Ademais, han de operar todas as rutas cuxa hora de saída programada fose anterior ao comezo da folga e cuxa chegada prevista prodúzase no período de paro.\nVuelo cancelados ~de Ryanair\nEstes servizos mínimos non afectan o aeroporto portugués de Sá Carneiro, no Porto, desde onde máis dun de cada tres pasaxeiros voa con ela. Centenares de galegos usan ese aeroporto para os seus desprazamentos, sobre todo a destinos europeos que non teñen ligazón directa coa comunidade. Antonte, os voos de entrada e saída nesa terminal durante os dous días de paro ascendía a un total de setenta.\nCen voos cancelados en Galicia e O Porto\nAínda que o mandato de Fomento en España é claro e fontes oficiais de Ryanair avanzaban onte que a compañía cumprirá coa lei, onte, ao peche desta edición, no buscador da páxina web da compañía continuaban cancelados trinta voos desde e ata Lavacolla e Peinador. Entre eles, algúns como o Santiago-Tenerife do día 26 que, en teoría, debería operar polo mandato de servizos mínimos deseñados polo Goberno.\nA cuestión é que, como apuntaban antonte fontes dunha das organizacións de traballadores convocantes, a orde de servizos mínimos chega tarde. Onte desde Ryanair confirmaban que xa recolocaran a un 85 % dos pasaxeiros dos voos que cancelaran. Ademais, moitos viaxeiros, tras escoller a alternativa do reembolso, compraran voos con outras compañías ou incluso optaran por outros medios de transporte para chegar ao seu destino a tempo.\nAínda que fontes de USO advertían de que, en teoría, os traballadores de cabina da aeroliña irlandesa poden non presentarse o día de saída do voo, a pesar de que este estea programado, porque a que lei lles afecta é o dereito laboral irlandés, non o español, o mandato de Fomento afectaría a empregados contratados en ambos os países. Ao mesmo tempo, como informa Europa Press, Facua-Consumidores en Acción e a Organización de Consumidores e Usuarios (OCU) presentaron un escrito dirixido ao Ministerio de Fomento no que se lle insta a multar a Ryanair por dar información incorrecta aos pasaxeiros sobre os seus dereitos ante a folga de tripulantes de cabina da compañía.\nAs organizacións acusan á aeroliña de intentar que os afectados pola folga non reclamen as compensacións de 250, 400 e 600 euros que fixa o regulamento europeo nin tampouco indemnizacións polos prexuízos económicos sufridos.\nConflito en Irlanda\nEste non é o único conflito co que se enfronta a compañía low cost. O paro de 24 horas convocado onte por un centenar de pilotos en Irlanda provocou, segundo Efe, a cancelación de 24 dos 308 voos programados para esta xornada. As suspensións afectaron a algúns traxectos entre Irlanda e o Reino Unido, mentres que todas a rutas ao continente operaron con normalidade. Está previsto que o martes, polo mesmo motivo, cancélense outros 16 voos entre Irlanda e Reino Unido.\nDesconvocan o paro do persoal de terra que paralizaría os aeroportos españois a partir do día 29\nPouco máis dunha semana antes de que os aeroportos españois corresen o risco de quedar practicamente paralizados pola folga convocada polo persoal de terra de Aena a partir do día 29 en todos os aeroportos españois, as partes chegaron onte a un acordo tras unha reunión de conciliación en Servizo Interconfederal de Mediación e Arbitraxe.\nA Asociación de Empresas de Servizos de Asistencia en Terra en Aeroportos (ASEATA) e os sindicatos USO, CC.OO. e UGT chegaron a un acordo que perfila o IV convenio colectivo, que se asinará o 30 de setembro. Ademais, actualizarán o que os sindicatos consideraban «liñas vermellas»: a estrutura salarial e as súas variables, e a garantía dos dereitos laborais dos traballadores subcontratados.\nOs sindicatos celebraron o «desbloqueo» das negociacións, pero apuntaron que aínda que xa non convocarán folga, este acordo é só «unha base», polo que queda pendente terminar de desenvolver o convenio colectivo, especialmente nun «sector transcendental para a economía do país».\nOs servizos de asistencia en terra inclúen tamén a asistencia a persoas de mobilidade reducida, mercancía, correo e servizo de pasarelas e en España moven ao ano preto de 900 millóns de euros. Entre as principais empresas que prestan estes servizos atópanse Iberia, Swissport, Acciona, Groundforce (Globalia), Atlántica, Clever, AviaPartner, Menzies, easyJet e Lesma-Ryanair.\nFolga no Prat\nA que se mantén é a folga convocada polo persoal de terra de Iberia no Prat para os días 27 e 28 deste mes, ademais do 3 e 4 de agosto.\nRyanair Folga Aeroliñas


O BNG chama á veciñanza a alegar contra ORA e parking express para defender o Casco Histórico e o comercio | Hemeroteca de Xornal de Betanzos\nO BNG chama á veciñanza a alegar contra ORA e parking express para defender o Casco Histórico e o comercio\nO BNG animou á veciñanza a presentar alegacións á ordenanza da ORA e o parking expres que o goberno local ten en consulta pública previa a consecuencia da nova lei de procedemento administrativo. As nacionalistas puxeron a dispor da veciñanza dous pregos para descargar, en función de se queren amosar o seu rexeitamento ao estacionamento nas rúas e prazas peonís do Casco Histórico ou se queren facelo contra a zona azul de estacionamento de pago.\nDesde o BNG cren que a ordenanza de aparcamento express e ORA amosa un modelo de cidade que concibe o Casco Histórico como un problema e pretende obviar canto de singular ten. “O goberno local ten un modelo de cidade no que un entorno diferenciado como o Casco Histórico é un problema”, relata. “PXOM, ordenanza de parking express e ORA e orzamentos amosan o modelo de cidade do PSOE: o Casco Histórico como un problema sen solucións singularizadas e un modelo de crecemento que nos leva a ser unha cidade dormitorio máis da Coruña”, relata. “No BNG temos un proxecto de cidade alternativo porque cremos que o Casco Histórico é o noso feito diferencial e en torno a el o noso concello ten que mirar o seu futuro”, explica.\nEtiquetas : aparcamento, BNG, Casco Histórico, estacionamento, mobilidade, ORA, tráfico\n← Igualdade na Deputación lanza a campaña “Construíndo diversidade” para sensibilizar sobre os dereitos LGTBQI xunto a 30 concellos\nConclúe unha campaña de educación viaria nos colexios da cidade →


Unha viguesa, nai de tres fillos, pide axuda urxente ante o seu inminente desafiuzamento\nUnha viguesa, nai de tres fillos, pide axuda urxente ante o seu inminente desafiuzamento\nRedacción | jueves, 13 de octubre de 2016, 14:35\nARCHIVADO EN | deshaucio vigo\nNuria, unha veciña de Vigo nai de tres fillos de 21, 17 e 14 anos de idade (o maior cunha discapacidade por un trastorno psiquiátrico), urxiu este xoves axuda das administracións para evitar verse "na rúa" o próximo 30 de outubro, ante a imposibilidade de facer fronte ao pago do aluguer da súa vivenda.\nEsta muller, cuxos ingresos mensuais roldan os 650 euros (entre a pensión do seu fillo maior e unha pensión alimenticia da súa exmarido), confirmou que lle acaban de cortar a luz e a auga.\nNuria, que este xoves compareceu en rolda de prensa para dar a coñecer a súa situación, lamentou que recorreu aos servizos sociais do Concello e que non lle dan ningunha solución, á espera de que execute o desafiuzamento. Así mesmo, explicou que, aínda que o ano pasado recibiu unha axuda municipal para o pago do aluguer, este ano aínda non ten noticias de se volverá ter ese apoio económico, que volveu a solicitar.\nEn todo caso, esta veciña de Vigo recoñeceu que, a día de hoxe, xa debe máis de 5.000 euros de aluguer, e que, cos ingresos que ten, tiña que "elixir entre pagar a luz e a auga ou dar para comer" aos seus fillos.\n"Ninguén me axudou en nada. Ata tiven que pagar os libros de bacharelato dos meus fillos. A miña próxima cita nos servizos sociais do Concello é para o 28 de novembro", denunciou, á vez que reprochou ao goberno local e ao alcalde, Abel Caballero, "que se lle encha a boca dicindo que en Vigo non hai desafiuzamentos nin se lle cortan as subministracións a ninguén".\nNuria foi citada para este venres na delegación da Xunta aínda que, segundo precisou, xa recorreu anteriormente á administración autonómica, que tampouco deu solución ao seu problema. Segundo explicou, tentou tramitar unha RISGA, pero non pode beneficiarse desta renda porque os seus ingresos (computando a paga do seu fillo e a pensión alimenticia) exceden o límite establecido.\nPola súa banda, o alcalde de Vigo, cuestionado acerca deste caso nunha rolda de prensa, admitiu que non coñece os detalles da situación desta familia, pero insistiu en que "a auga non se lle vai a cortar". "Aqualia (a concesionaria deste servizo) non lle corta a auga a ninguén en Vigo", incidiu, e apuntou que "seguro que os servizos sociais están niso".


Máis que Auga, en marcha - Máis que auga\nMáis que Auga, en marcha\nCamiñar dun xeito regular axuda a perder peso, protexe as articulacións e contribúe a levar unha vida máis plena en todos os sentidos. En Máis que Auga queremos sumar saúde contigo.\nO 5 de marzo o noso grupo de marcha nórdica arranca dende o centro Máis que Auga de Coia e queremos que formes parte del. Desta data en diante, agardámoste todos os martes e sábados da semana ás 10.00 horas na recepción de Coia para emprender hora e media de camiñada, capitaneada polos nosos profesionais.\nÉ unha aventura na que todos podedes participar. Tanto ti, coma o teu pai, nai, avó ou avoa, ides descubrir o deporte dun xeito diferente e moi emocionante, gañando en mobilidade, flexibilidade, forza, resistencia e coordinación. Porque non só se trata de camiñar! O uso de bastóns vai permitir que queimes calorías dun xeito acelerado e, polo tanto, poderás controlar mellor o teu peso. Iso, sen esquecer os moitos outros beneficios que aporta esta actividade, coma a mellora da túa calidade de vida, do teu sistema cardiovascular, de doenzas das costas, pescozo, ombros e a prevención de lesións e enfermidades coma a osteoporose.\nNon o dubides, inscríbete xa na recepción do teu centro e goza dunha chea de vantaxes. O prezo para socios é de 9,90 euros/mes e de 19,80 euros/mes para non socios. E, para poñerche as cousas fáciles, grazas a Intersport, os 30 primeiros inscritos na actividade recibiredes unha camiseta de regalo e, aos 10 primeiros inscritos prestarémosvos os bastóns durante un mes.\nA que agardas? Ponte en marcha con nós!\nFlavia Ozinete: “En pilates, algunas personas han llegado a estirar dos centímetros”\nProteínas e execicio, os teus aliados


Conciliaescola Verán 2013\_n\nHome > Conciliaescola Verán 2013\nConciliaescola Verán 2013\nO Concello pon en marcha o programa Conciliaescola en O Alto, A Solaina e Pedroso, coa participación de 83 nen@s durante o mes de xullo\nA Concellería de Igualdade de Narón, dirixida pola edil Teresa Sabio, ven de poñer en marcha o programa Conciliaescola, dirixido a 83 nenos/as de Narón con idades comprendidas entre os 4 e os 12 anos.\nA finalidade deste programa é poñer fin ós obstáculos ós que enfrontan as traballadoras para acceder e permanecer no mercado de traballo en igualdade de condicións, ó ser as principais responsables do coidado de fillos/as e/ou familiares e de cumprir con outras obrigas persoais.\nO programa Conciliaescola permite conciliar a vida laboral e familiar, a través dun programa de actividades educativas que se desenvolverán durante o mes de xullo, de 10 a 13 horas, nos centros cívicos sociais de AVV Chafarís (O Alto), AVV A Solaina, SCR A Pombiña (Pedroso) e na Biblioteca Municipal.\nAs actividades, que comezaron no día de onte, están dirixidas a fomentar o intercambio de opinións, xogos semidirixidos sobre coeducación, dramatizacións e xogo de roles de estereotipos, que serán introducidas nas sesións ordinarias a través de fotografías.\nAdemáis, realizaranse xogos coeducativos divididos en dous ámbitos:\nTarefas domésticas (promoción do reparto equitativo das tarefas do fogar).\nXogos alternativos (utilización de xogos alternativos e populares, contacontos e cantaxogos, para favorecer a cooperación e a coeducación)\nTamén haberá un día con familias, no que explicaranse as actividades levadas a cabo e abordarase o tema da coeducación e a corresponsabilidade.\nSource URL (retrieved on 02/28/2021 - 01:23): http://www.igualdade.naron.es/actualidade/arquivo/201307/conciliaescola-veran-2013


Quen son éticos\nImaxe de casamento da noiva: ideas, accesorios e descrición\nComo almacenar un barco de pvc\nOnde está Tailandia no mapa mundial\nQuen son éticos?\nIsto é do socionics. O tipo de persoas opostas á lóxica. Detalles na ligazón\nTodas as persoas están divididas condicionalmente en físicos e líricos. Pero isto é o que din na vida cotiá e, segundo a ciencia, din que están divididos en lóxicos e ética. É dicir, a etica é unha lírica científica.\nA principal diferenza entre ética e lóxica é que ao planificar as súas accións, a ética provén principalmente das súas consideracións éticas e morais, e só entón a partir de consideracións de integridade, consistencia e eficiencia. Polo tanto, a ética pode ser ilóxica desde o punto de vista da lóxica, aínda que desde o punto de vista da ética é completamente correcta. Isto, por suposto, non significa que toda ética sexa moi moral e moi moral. Cada un ten a súa propia moral. Polo tanto, entre ética, por exemplo, a porcentaxe de gangsters é exactamente o mesmo que entre os lóxicos. É só sobre a forma de pensar.\nO tipo oposto de lóxica, ao planificar as súas accións, procede principalmente das súas consideracións lóxicas, e só entón das súas consideracións morais. De novo, isto só é un xeito de pensar e non máis. Polo tanto, non é de ningún xeito necesario que toda a lóxica sexa algún tipo de intelixentes intelixentes. A porcentaxe de tolos entre lóxicos é exactamente a mesma que a ética.\nIndrik entre Khmyndrikov.\nTruco para que el pescado a la plancha no se te pegue que sólo conocen los mejores chef\nDíganme a receita dos alimentos da igrexa


A semana comeza con nubes e claros - Pontevedra Viva\nNubes sobre a ría de Pontevedra\nA semana comeza con nubes e claros\nLuns 29 de Novembro, 2021 ás 09:49 do Luns 29 de Novembro, 2021\nA previsión dos técnicos de MeteoGalicia prevé ceos con nubes e claros nas próximas datas, ocasionalmente moi anubrados. Haberá precipitacións o luns pola mañá e o mércores. En canto ás temperaturas, serán normais para as mínimas e baixas para as máximas respeto ó agardado para este período, con valores que en xeral se manterán sen cambios.\nMáis polo miúdo, este luns Galicia irá quedando progresivamente baixo infuencia anticiclónica. Con esta situación, agárdanse ceos con intervalos nubrados, aínda con precipitacións febles pola mañá, que tenderán a desaparecer pola tarde. As temperaturas experimentarán un ascenso, máis acusado nas mínimas. Os ventos soprarán de compoñente oeste, frouxos en xeral, con intervalos de moderado na costa.\nDurante o martes Galicia estará baixo feble influencia anticiclónica. Con esta situación, agárdanse ceos nubrados, con posibilidade dalgunha chuvia feble, illada e ocasional, máis probable no norte e noroeste. As temperaturas experimentarán un lixeiro ascenso. Os ventos soprarán frouxos, de compoñente sur.\nUnha fronte atravesará o mércores Galicia, deixando ceos con abundantes nubes, con precipitacións que pola mañá serán máis persistentes, quedando en forma de chuvascos intermitentes pola tarde. As temperaturas mínimas continuarán sen cambios, mentres que as máximas sufrirán un lixeiro descenso. Os ventos soprarán pola mañá frouxos do sudoeste, rolando a noroeste ó paso da fronte, á vez que aumentarán en intensidade, sendo xa fortes no litoral pola noite.


A compañía compostelá, que realizou unha residencia de varios días previos á estrea na nave de servizos técnicos da Agadic (Axencia Galega das Industrias Culturais), persegue a través do seu espectáculo a concienciación medioambiental. O método empregado é a reformulación de contos tradicionais coñecidos por todos, co obxectivo de estimular a creatividade dos máis pequenos e chegar aos recordos dos maiores, convidándoos a ser nenos de novo, conxugar diferentes mensaxes e romper os prexuízos preconcibidos. Ao tempo, contribúen á idea central da montaxe os textos das cancións e a utilización escenográfica de materiais reciclados.\nA interpretación corre a cargo de Mónica García, no papel da malvada madrasta e da manipuladora froiteira; Guillermo Carbajo como Pepiño, un Peter Pan diferente, obsesionado por crecer e converterse nun adulto; e Tamara Canosa como Manola, a irmá de Pepiño, unha rapaza inqueda e impulsiva. Para a posta en escena desta peza, a propia compañía fíxose cargo do deseño da escenografía, Manuel Riveiro asumiu o espazo sonoro e Carlos Álvarez-Ossorio, a iluminación.\nCambiar defectos por virtudes\nTomando como pretexto o famoso conto dos irmáns Grimm Hansel e Gretel, a peza amosa as aventuras de Pepiño e Manola, dous rapaces que, enganados pola súa madrasta, acabarán perdidos no bosque e vivirán unha aventura que os cambiará para sempre: os nenos terán nas súas mans o destino dos contos e dos soños e terán que salvalo convertendo o que consideraban defectos en virtudes.\nComo ensinanza desta historia afloran valores tales como a autoestima e a aceptación da nosa identidade, as relacións de complicidade fraternal, a importancia de aprender a escoitar e a pensar antes de actuar ou o valor do traballo en equipo.\nUn 100% ecolóxico\nMoito Conto posúe unha filosofía medioambiental que, presente en todo o proceso de produción, levou á compañía a cualificar o espectáculo como "100% ecolóxico". O principal obxectivo é educar e sensibilizar sobre a importancia da reciclaxe e da reutilización, a separación do lixo, o respecto ao ambiente, o uso responsable da auga e da enerxía e a adopción de estilos de vida saudables e pautas de comportamento respectuosos co contorno natural.\nEsta mensaxe ecolóxica non só está implícita no texto e nas cancións da obra, senón que tamén é visible na escenografía e no atrezzo, construídos con materiais completamente reciclados ou reciclables, así como no uso de iluminación LED para conseguir un maior aforro enerxético e reducir o impacto ambiental. Con esta fórmula, Redrum pretende iniciar un novo camiño na concepción das postas en escena, a través dunha alternativa pioneira, viable, ecolóxica, eficiente e estética.\nRedrum Producciones é unha compañía creada en 2009 por mozos e mozas procedentes de diversos campos do sector audiovisual, que naceu coa clara intención de ofrecer alternativas creativas que axuden ao desenvolvemento da industria teatral galega. Entre as súas máximas destaca a posta en escena de espectáculos dirixidos directamente ao público, primando a claridade nas historias pero sen esquecer un coidado concepto artístico. A súa primeira montaxe foi A Pensión, con Álex Sampayo como director escénico debutante e protagonizada pola actriz Rosa Álvarez.\nAs entradas para as dúas funcións de Moito Conto poranse á venda no despacho de billetes do Salón Teatro desde as 16:00 horas. Xa está dispoñible ademais a venda anticipada na billeteira electrónica da web www.sientelaunion.es e a través do teléfono 902 43 44 43. O prezo das localidades é de 10 euros para a función do sábado (cun descontó do 40% para estudantes, xubilados, usuarios do carné xoven e desempregados) e de cinco euros para o domingo, día do espectador.


Trasalba: Minireseñas e algo máis\nÁ espera dos días de ocio de Febreiro para despachar traballos pendentes e sumerxirme en lecturas selectivas, meto unhas liñas breves que antecedan ás reflexións xudeas do Mantedor, alén doutra peza de escritura para ela, 'the' woman como diría Sherlock Holmes, e que escribirei en breve. Seguindo o formato narcisista das miñas reseñas, falarei brevemente da 'Virtual Community' de Howard Rheingold e do 'Cyberspace: first steps' de Michael Benedikt (ed.), para rematar cun anuncio e cun chisco de dozura oriental...\nO primeiro foi unha grata sorpresa, xa que sobrepasou as espectativas. Rheingold foi un dos primeiros gurús da comunidade virtual, cando a Rede aínda se chamaba Arpanet e tiña acceso restrinxido, aínda nos EEUU. O seu libro funciona como unha divertida introducción á Prehistoria de Internet (dende mediados dos anos 60 ata 1993), o que de por sí non deixa de ter interese para aqueles que descubrimos o ciberespazo non antes de 1998 (nun cibercafé en Irlanda), e que apenas comezamos a habitalo e a visitar con regularidade nos comezos da década do 2000. Mais alén da parte histórica ten interese a parte ético-política: o autor defende con paixón as posibilidades da Rede para formas máis actualizadas de democracia, alén de demostrar mediantes exemplos cómo, dende os comezos, Internet foi herdeira da contracultura dos 60, cuns programadores/hackers que creaban productos de software libre e que buscaban en maior medida que o diñeiro, a creación de espazos e redes sociais de comunidade, e unha Rede por todos e para todos. Certamente, ver a súa óptica dende o 93 en diante -marcada pola mercantilización rampante- fainos algo escépticos coas teses do autor; mais a honestidade intelectual cos discursos críticos que amosa Rheingold xogan ao seu favor, facendo a súa tese, se non compartíbel, alomenos respectábel.\nA antoloxía de artigos que compila o arquitecto Michael Benedikt foi, pola contra, unha pequena decepción, malia que non poida falar mal do libro, e algunhas das intervencións sexan certamente lúcidas e visionarias. Nacido das dúas primeiras conferencias sobre Realidade Virtual e Internet que tiveron lugar a finais dos 80/comezos dos 90, 'Cyberpsace: first steps' converteuse nunha obra de referencia sempre citada en posteriores teorizacións sobre o Ciberespazo. O seu maior problema, dende o meu punto de vista (alén da presenza elevada da física e da matemática nos artigos dos arquitectos, que os converten no equivalente das taboíñas cretenses en Lineal A para a miña humanística cabeciña) é o peso que lle concedían daquela, nas visións sobre cómo se ía desenrolar a Rede de Redes, aos temas de Realidade Virtual. Facede memoria, e seguro que lembraredes aquelas aparatosas luvas e cascos, os soños de crear entornos interactivos e inmersivos onde puidésemos pasear e vivir (uns entornos fantaseados en diferente grado por Baudrillard e William Gibson), e que puidesen chegar a esluír a impresión do Real. Toda esa liña profética non se cumpriu, e seguimos apegados ás máis conservadoras interfaces da pantalla e do rato (e por moito tempo, seguramente. O que non quita que un porvir relativamente remoto faga realidade as fantasías que soñaban os teóricos primeiros da cibercultura).\nFalabamos antes dun anuncio e unha dozura. O anuncio é a saída, este sábado, do primeiro número dun suplemento cultural e mensual na edición galega do ABC e que coordina e dirixe Ramón Blanco. Ficades emprezados a botarlle un ollo e a perdoar o eco monárquico que esbare polas páxinas alén da separata. A dozura é un poema coreano de Park Hyo-gwan que (xa daquela) evocaba as infindas delicias e marabillas da Doncela de Xenxibre...\nDesexaría que o soño no que sentía saudades da miña amada\ntransmutara en alma de grilo.\ne que na noite longa e profunda do outono\nentrara o grilo no cuarto da miña amada.\nAsí pois, quixera espertalo cando durme profundamente,\nesquecida de mín.\nPublicado por FraVernero los 10:56 da tarde\nEtiquetas: un pouco de todo\naínda que vaia contra a miña (inexistente) modestia, deberías saber mellor ca ninguén, ti que me ensinaches a citar cientificamente, que hai que indicar sempre as fontes... é dicir, por que te avergoñas de dicir quen che forneceu o libro de poesía coreana?\nAh, bandido narcisista de Cando... Recoñezo que a poesía coreana é o tributo da moneda que me tocou, este ano, de vosa merçé como agasallo de aniversario -xunto con ese volume de arte 'orientalista'...